SL Uradni list Evropske unije C 148/18

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 148/06)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„ALFAJOR DE MEDINA SIDONIA“

št. ES: ES/0346/8.6.2004

ZOP ( ) ZGO ( X )

Ta povzetek je informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba države članice:

Naziv: Subdirección General de Calidad y Promoción Agroalimentaria. Dirección General de Industrias Agroalimentarias y Alimentación. Secretaría General de Agricultura y Alimentación. Ministerio de Agricultura Pesca y Alimentación. Naslov: Paseo Infanta Isabel, 1, E-28071, Madrid Telefon: (34) 91 347 53 94 Telefaks: (34) 91 347 54 10 E-naslov: sgcaproagro@mapya.es

2. Vlagatelj:

Naziv: Agrupación de Productores del Alfajor de Medina Sidonia Naslov: C/Los Pozos s/n. 11180 Medina Sidonia (Cádiz) Telefon: +34 956 410002 Telefaks: +34 956 410005 E-naslov: — Sestava: Proizvajalci/predelovalci ( X ) drugi ( )

3. Vrsta proizvoda:

Pekovski izdelki, fino pecivo, slaščice ali piškoti Skupina: 2.4.

4. Specifikacija (povzetek pogojev iz člena 4(2))

4.1. Ime proizvoda: „Alfajor de Medina Sidonia“

4.2. Opis: Tradicionalna arabska slaščica, ki jo v občini Medina Sidonia izdelujejo po proizvodnem procesu, ki upošteva tradicionalne načine priprave. Sestavine: čisti čebelji med, mandlji, lešniki, moka, drobtine in začimbe (koriander, nageljnove žbice, janež, sezam in cimet).

Slaščica je v prerezu zlato rumene barve, ima rahel vonj po začimbah, okus pa spominja na suho sadje in med, kar daje uravnotežen okus. Proizvod je v obliki zvitka v škatlah z več zavoji ali v samostojni embalaži.

Njegove fizikalno-kemične lastnosti, izražene v odstotkih končnega proizvoda, so naslednje: vlažnost (največ): 12,00; beljakovine (najmanj): 6,00; maščobe (najmanj): 9,50; pepel (največ): 2,00.

Proizvod je iz naslednjih sestavin:

čisti čebelji med: najmanj 30 %, največ 50 %;

suho sadje: najmanj 15 %, največ 20 %;

(od tega vsaj 55 % mandljev in 20 % lešnikov)

prašek (moka in drobtine): največ 40 %;

začimbe: najmanj 0,3 %, največ 3 %.

4.3. Geografsko območje: Območje proizvodnje in pakiranja je občina Medina Sidonia, ki se nahaja v osrčju province Cádiz in katere del ozemlja pripada naravnemu parku „los Alcornocales“.

4.4. Dokazilo o poreklu: Izdaja certifikata

V proizvodnih podjetjih, vpisanih v register nadzornega organa (Consejo Regulador), se redno izvajajo inšpekcijski pregledi, da se zagotovi spremljanje in preverjanje spoštovanja obveznosti vpisanih podjetij.

Med pregledi se v podjetjih preverjajo podatki v zvezi s proizvodnim procesom, proizvodnjo, skladiščenjem in obsegom proizvodnje, ter surovine, pri čemer smejo inšpektorji odvzeti vzorce proizvoda.

Vpisano proizvodno podjetje zahtevek za izdajo certifikata za serijo proizvoda na natisnjenem obrazcu predloži Consejo Regulador, da slednji odvzame ustrezen vzorec.

Za pridobitev certifikata mora serija proizvoda izpolnjevati upravne, tehnične in pravne zahteve, določene v specifikaciji. Consejo Regulador se o dodelitvi ali zavrnitvi certifikata odloči na podlagi dokumentacije, ki obsega rezultate pregleda in analiz ter vseh ostalih dokumentov iz njegovega arhiva.

Po pridobitvi certifikata se serija prodaja pod nadzorom Consejo Regulador. Proizvajalci (alfajores) na hrbtni strani ohranijo nalepko z označbo porekla, na kateri mora biti poleg tega označba „Alfajor de Medina Sidonia“, logotip in neponovljiva številka vsake serije.

4.5. Metoda pridobivanja: Proizvodnja poteka po tradicionalnem receptu, ki se že stoletja ohranja v tej občini: Priprava se začne s segrevanjem medu. Ko ta doseže pravo temperaturo, se dodajo nasekljani in praženi lešniki in mandlji, drobtine, moka, pražen sezam, koriander, nageljnove žbice in janež (začimbe se popraži in zmelje). Sestavine se zmešajo. Nato se testo še vroče nareže, ohladi na sobni temperaturi in oblikuje v valjast podolgovat zvitek, značilen za to slaščico. V vroče testo se sme dodati cimet.

Na koncu se kose prelije s sirupom, potrese s sladkorjem in z malo cimeta v prahu. Nato se jih zavije in zapakira.

4.6. Povezava: Alfajor de Medina Sidonia je slaščica, katere poreklo in razvoj sta zelo dobro dokumentirana in katere ugled in sloves izhajata že iz 15. stoletja.

Slaščičarska tradicija občine, ki temelji zlasti na tem starodavnem receptu, znanem že vrsto generacij, ter skrbni izbiri surovin, omogoča pridobivanje slaščice posebnih značilnosti, že dolgo znane pod imenom „Alfajor de Medina Sidonia“.

Zgodovinska povezava:

Slaščičarska tradicija občine Medina Sidonia je omenjena v različnih zapisih, med drugim zlasti v delu Dr. Thebussena (zelo poznan kulinarični avtor in novinar). Odstavek iz navedenega dela:

„Za pripravo alfajorja ali alajúja uporabi sestavine, ki jih bom naštel: ‚azumbre‘ svetlega medu, tri ‚medios‘ lešnikov in en funt mandljev, praženih in nasekljanih, unčo in pol cimeta v prahu, dve unči janeža, štiri ‚adarmes‘ nageljnovih žbic in štiri ‚adarmes‘ koriandra, vse skupaj popraženo in zmleto, en funt praženega sezama, osem funtov zmletega praška, dobljenega iz žemljic brez soli in kvasa, dobro zapečenih v pečici, s pol funta sladkorja in ko …“

Pogoji proizvodnje

Gospodarstvo občine Medina Sidonia delno temelji na živilskopredelovalni industriji, zlasti na slaščičarstvu, ki prevladuje nad ostalimi sektorji.

Slaščičarski sloves občine je znan po vsej provinci Cádiz, kar kaže na pomen slaščičarske tradicije tega mesta, ki temelji na več sto let starih receptih.

Velik sloves uživa alfajor, saj je najbolj tipična slaščica mesta Medina Sidonia.

4.7 Nadzorni organ:

Naziv: Consejo Regulador de la Denominación Específica „Alfajor de Medina Sidonia“. Naslov: Plaza de España s/n 11180 Medina Sidonia (Cádiz) Telefon: +34-956 41 24 80 Telefaks: +34-956 41 24 80 E-naslov: —

4.8. Označevanje: Ko proizvodno podjetje prejme certifikat, ki ga izda Consejo Regulador, lahko začne tržiti svoje slaščice pod pogojem, da upošteva zahteve iz specifikacije geografske označbe.

Na nalepkah, ki jih odobri Consejo Regulador, mora biti obvezno napis „Dénominacion especifica“„Alfajor de Medina Sidonia“.

Nalepke na hrbtni strani so oštevilčene in jih izda Consejo Regulador.

4.9. Nacionalne zakonodajne zahteve:

— Zakon 25/1970 z dne 2. decembra o statutu o vinski trti, vinu in alkoholnih pijačah.

— Odlok 835/1972 z dne 28. marca, Uredba št. 25/1970.

— Odredba z dne 25. januarja 1994 o ujemanju med špansko zakonodajo in Uredbo (EGS) št. 2081/92 o zaščiti geografskih označb in označb porekla za kmetijske proizvode in živila.

— Kraljevi dekret 1643/1999 z dne 22. oktobra, ki ureja postopek za predložitev vlog za vpis v register Skupnosti zaščitenih označb porekla in zaščitenih geografskih označb.

— Zakon 24/2003 z dne 10. julija o vinski trti in vinu.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.